Yal yiwet s wazal-is, yal yiwet d acu n unamek id-trennu ama i wawal, ama i waffir, ama i yinaw, ama i usefru, ama daɣen i tikti. D acu kan gar twuriwin-agi, iban-aɣ-d belli tid id-yuɣalen s waṭas, d tawuri n tmagit akked twuri n uwekked d usefukel, akked daɣen d tawuri tudyizt. Ɣef waya nezmer ad d-nini belli acennay-agi, yessemres allus d aferdis agejdan akken ad d-yeglem wa ad d-yessiweḍ izen-ines, iḥulfan-is, ayen yettidir netta d wayen yettwali di tmetti s umata, ad yejbed lwelha n umseflid, ad yessaki agdud ɣef kra n temsal icudden ɣer tmurt-nsen d tudertnsen.